ועדת הפנים ואיכות הסביבה, כנסת 17, פרוטוקול מספר 66, 2006-12-04 10:30

גאלב מג'אדלה: אני מתכבד לפתוח את ישיבת ועדת הפנים וההגנה על הסביבה.

גאלב מג'אדלה: על סדר היום דיון בנושא תקנות המהנדסים והאדריכלים (מספר והיקף הבקשות להיתרי בנייה שהכין מבקש תעודת מורשה להיתר), התשס"ז-2006.

גאלב מג'אדלה: עד כמה שאני הבנתי, יש השגות.

עידו בן יצחק: לאיגוד מהנדסי ערים.

גאלב מג'אדלה: אנחנו נקרא את התקנות, ואחר כך תביעו את ההשגות שלכם, ונתקדם.

מיכאל אטלן: אולי נקרא את הסעיף המסמיך כדי שהדיון בתקנות יהיה בנושאים שאושרו לתקנות, ולא נחזור לדברים שהוכללו כבר בחוק.

מיכאל אטלן: זה רלוונטי לגבי שתיים מההשגות.

מיכאל אטלן: הסעיף המסמיך הוא תיקון בחוק המהנדסים והאדריכלים שהוא תיקון עקיף שהוכנס בתיקון הגדול של חוק התכנון והבנייה שנוגע למורשה להיתר.

מיכאל אטלן: הסעיף אומר: "ביקש אדריכל רשוי להירשם כמורשה להגיש בקשות להיתר לפי פרק ה'3 לחוק התכנון והבנייה, רשאי הרשם לרושמו ולתת לו תעודת מורשה להיתר אם נוכח כי הכין כאדריכל רשוי במשך חמש שנים לפחות בקשות להיתר בנייה בישראל במספר ובהיקף שקבעו השר" שזה שר התמ"ת, "ושר הפנים באישור ועדת הפנים".

מיכאל אטלן: זה המסגרת של התקנות שאנחנו צריכים את אישורן.

מיכאל אטלן: בתקנות קבענו את המספר ואת ההיקף של הבקשות שהכין אדריכל כאדריכל רשוי שהם תנאי.

מיכאל אטלן: מכאן אפשר לקרוא את התקנות.

מיכאל אטלן: " תקנות המהנדסים והאדריכלים (מספר והיקף הבקשות להיתרי בנייה שהכין מבקש תעודת מורשה להיתר), התשס"ז-2006.

מיכאל אטלן: " זה צריך להיות 2007.

מיכאל אטלן: " בתוקף סמכותי לפי סעיף 13א(א) לחוק המהנדסים והאדריכלים, התשי"ח-1958 ( להלן – החוק), ובאישור ועדת הפנים ואיכות הסביבה של הכנסת, אני מתקין תקנות אלה: מספר בקשות להיתרי בנייה והיקפן - (א) בקשות להיתרי בנייה, שהכין בישראל מי שמבקש תעודת מורשה להיתר לפי סעיף 13א(א) לחוק, יהיו חמש עשרה במספר לפחות, שמהן: שתי בקשות לפחות למבני ציבור; שתי בקשות לפחות למבני תעשייה ומסחר; שתי בקשות לפחות למבני מגורים בבנייה רוויה.

מיכאל אטלן: (ב) סך כל שטחי הבנייה הכלולים בבקשות לפי תקנת משנה (א), לא יפחת משלושים אלף מטרים רבועים.

מיכאל אטלן: סעיף 2.

מיכאל אטלן: תחילה ותחולה – תחילתן של תקנות אלה ביום", אני מציע ביום פרסומן, "ותוקפן לחמש שנים.

מיכאל אטלן: "

דוד אזולאי: האם אפשר לקבל כמה מילות הסבר?

מיכאל אטלן: חוק המהנדסים תוקן בתיקון עקיף עקב התיקון הגדול בחוק התכנון והבנייה שמקנה אפשרות לאדריכל רשוי מסוים לתפקד כברירת מחדל לוועדת לתכנון ובנייה אם ועדת התכנון ובנייה לא מתערבת ומשנה את החלטתו בתוך איזשהו פרק זמן שכתוב בחוק.

מיכאל אטלן: התיקון הזה הטיל על שר התמ"ת יחד עם שר הפנים לקבוע כשירויות נוספות מאלה שנקבעו בחוק לגבי אדריכל שיוכל להיות מורשה להיתר.

מיכאל אטלן: אדריכל כזה לפי סעיף 13א לחוק המהנדסים, צריך להיות אדריכל רשוי שהרשם נוכח שהוא הכין כאדריכל רשוי במשך חמש שנים לפחות בקשות להיתר בנייה בישראל במספר ובהיקף שקבעו השרים בתקנות.

מיכאל אטלן: זה ההיקף וזה המספר שאנחנו מציעים לקבוע בתקנות.

דוד אזולאי: האם בכך אתם לא מצמצמים את היצע האדריכלים בעניין הזה?

דוד אזולאי: הדרישות פה של שתי בקשות לפחות למבני ציבור, שתי בקשות לפחות למבני תעשייה ומסחר, ושתי בקשות לפחות למבני מגורים בבנייה רוויה, וסך הכל סדר גודל של רבועים, האם הן לא דרישות רבות שמצמצמות את התחום הזה למספר קטן של אנשים שרק הם יוכלו לעסוק בכך?

מיכאל אטלן: הדרישות האלה נדונו בשני גופים מקצועיים יציגים, מועצת ההנדסה והאדריכלות שפועלת לפי חוק המהנדסים והאדריכלים.

מיכאל אטלן: היא מייעצת לשר בעניינים שקשורים למהנדסים ואדריכלים, כולל ייצוג של כל הגופים המאגדים מהנדסים אדריכלים, החל בלשכת המהנדסים והאדריכלים וכולל את עמותת האדריכלים, וכל מיני אחרים.

מיכאל אטלן: יש גם מהנדס ערים אחד לפחות של עיר גדולה.

מיכאל אטלן: וכמו כן, נדונו גם במועצה הארצית לתכנון ובנייה, ובשני הגופים הנכבדים והמקצועיים האלה, הדרישות האלה נמצאו סבירות.

דוד אזולאי: אם כל הגופים נתנו את ברכתם, קטונתי אני מלהתנגד לכך.

דוד אזולאי: אבל, החשש הגדול שלי הוא שמא אנחנו כאן מצמצמים את מרחבי הפעולה של אדריכלים נוספים, ואנחנו משאירים את הפלח השוק הזה מצומצם אך ורק לקבוצה מסוימת.

דוד אזולאי: כתוצאה מכך, אנחנו יודעים מה שיקרה.

דוד אזולאי: המחירים יאמירו לשמיים, ומי שירצה להגיש תכנית כזאת יצטרך לשלם טבין ותקילין אצל אותו אדריכל.

מיכאל אטלן: אם אני לא טועה, החוק לא מחייב ללכת לאדריכל שהוא מורשה להיתר בשביל להגיש תכנית לוועדה מקומית, כך שהמסלול הזה לכאורה נותר פתוח.

גאלב מג'אדלה: זה נכון שאף אחד לא מחייב, אבל הבירוקרטיה בוועדות המקומיות והסרבול הם התולדה של זה.

מיכאל אטלן: הוא התולדה שמוליד מסלול נוסף, מקביל.

מיכאל אטלן: זה תיקון של חוק התכנון והבנייה שהוא מהדורה ב'.

מיכאל אטלן: כבר היתה "נאגלה" אחת.

מיכאל אטלן: ב"נאגלה" הקודמת בסופו של דבר חברות הביטוח לא ביטחו את האדריכלים שהיו מוכנים להיות מורשה להיתר, וכך בסופו של דבר לא יצא לפועל ההסדר.

מיכאל אטלן: אנחנו קצת החמרנו בדרישות לעומת הקודמות.

מיכאל אטלן: זה אמור להקל טיפה על המבטחים לגלות נכונות לבטח.

גאלב מג'אדלה: המועצה הארצית לתכנון ובנייה והגופים השונים שאתה מנית התייחסו לצד המקצועי, וזה בסדר גמור.

גאלב מג'אדלה: אבל, זה לא נותן תשובה לחששות שמעלה חבר הכנסת אזולאי, שאנחנו באנו לפתור בעיה ויצרנו בעיה נוספת.

מיכאל אטלן: מצד שני, הם נתנו את דעתם לסיכון המקצועי.

מיכאל אטלן: כלומר, אנחנו לא רוצים לייצר רישיון לאדריכלים לא מנוסים שבחיים לא עסקו בתכנון של מבני ציבור, לתפקד כוועדה לתכנון ובנייה שתאשר בקשות למבני ציבור.

דוד אזולאי: אני מסכים איתך.

דוד אזולאי: אם כך, תסביר לי למה שתי בקשות למבני ציבור, ולמה שתי בקשות לפחות למבני תעשייה?

דוד אזולאי: מספיקה בקשה אחת למבני ציבור, ובקשה אחת למבני תעשייה, או שתיים ביחד.

דוד אזולאי: יש פה ארבע בקשות ביחד.

דוד אזולאי: אחר כך, בסך הכל אחרי שיש לו את כל הנתונים שלעיל, צריך מינימום שבמינימום .

מיכאל אטלן: אין לי מנדט פה לשנות בדרישות המקצועיות.

גאלב מג'אדלה: אבל, יש לנו מנדט לדחות את התקנות.

גאלב מג'אדלה: נניח שישנו אדריכל ושמו ד"ר חנא סוויד, והוא עובד ביישוב, בונה וילות בצורה מצוינת, והכל בסדר.

גאלב מג'אדלה: הוא לא בנה בנייה רוויה של עשר קומות, והוא לא בנה מבני תעשייה.

גאלב מג'אדלה: אבל, הוא למד בגרמניה להיות אדריכל.

גאלב מג'אדלה: האם אדריכל זה מילה עברית?

דוד פילזר: כן, המילה הלועזית היא ארכיטקט.

ישראל גודוביץ: אדריכל זה לא בעברית.

ישראל גודוביץ: זו מילה ארמית.

גאלב מג'אדלה: אדריכל זה לא עברית.

גאלב מג'אדלה: בא האדריכל סוויד שיש לו 15 שנה ותק.

גאלב מג'אדלה: הוא לא רוצה ללכת למבנים גדולים, הוא בונה וילות בסביבה שלו.

גאלב מג'אדלה: יש לו ברוך השם עבודה טובה והוא חי ומתפרנס בכבוד.

גאלב מג'אדלה: האם הוא לא יכול להיות מורשה רק בגלל שהוא לא בנה בנייה רוויה?

מיכאל אטלן: אם החוק היה מייצר מורשה להיתר שיכול להיות מוגבל לסוגים של בניינים, היית צודק.

מיכאל אטלן: אבל מורשה להיתר זה רישיון לאשר במקום ועדה לתכנון ובנייה בלי הגבלה לגבי סוגי המבנים.

מיכאל אטלן: האם אתה תיתן את הרישיון הזה למי שלא עסק בחלק מהתחומים שלו?

גאלב מג'אדלה: אני שואל שאלה ואני רוצה תשובה לשאלה שלי.

מיכאל אטלן: אז התשובה היא לא, לא ניתן לו.

גאלב מג'אדלה: כל נושא אדריכל מורשה הוא בגלל שהוועדות המקומיות סירבו, היתה המתנה ובירוקרטיה.

גאלב מג'אדלה: חבר הכנסת לשעבר גורלובסקי בא ואמר שהוא רוצה לשחרר את צוואר הבקבוק.

גאלב מג'אדלה: הוא רצה ליזום הצעת חוק שאדריכל יוכל להחליף את הוועדה המקומית.

גאלב מג'אדלה: אני בעד שהאדריכל הזה יהיה כמו שצריך, מקצועי וטוב, ושלא חס וחלילה מישהו ייפול בעסק.

גאלב מג'אדלה: אבל מי אמר שאדריכל מורשה ביישוב קטן, בעיירות, צריך להיות עם התנאים המחמירים האלה?

מיכאל אטלן: אם אפשר היה לתת לו אדריכל מורשה מוגבל לבניינים קטנים, אז היית צודק?

גאלב מג'אדלה: אז נעשה את זה.

מיכאל אטלן: אבל, זה תיקון בחקיקה ראשית.

מיכאל אטלן: החוק לא עשה את האבחנה הזאת.

מיכאל אטלן: החוק נותן רישיון כללי למורשה להיתר לאשר במקום ועדה לתכנון ובנייה גם מבני ציבור.

גאלב מג'אדלה: אבל, אתה מסכים איתי שכאן יצרנו בעיה.

מיכאל אטלן: אז בבקשה בואו נתקן את החוק.

מיכאל אטלן: אבל בינתיים, אני מאחר בשנה עם התקנות האלה בגלל חילופי שרים תכופים, צריך פה תיאומים בין שני שרים.

דוד אזולאי: היו חילופי שרים, אבל הוועדה פה עבדה כל הזמן.

מיכאל אטלן: אני הגשתי במרץ.

דוד אזולאי: במרץ היתה פה ועדה.

מיכאל אטלן: אני פועל כרגע במסגרת חקיקה קיימת.

מיכאל אטלן: אני לא מכיר בעל רישיון אחד בכל תחומי הרישוי המקצועות במדינת ישראל, שמקבל רישיון לעשות פעולות מסוימות שהוא לא נבחן, או לא בדקו, או לא נדרש להוכיח איזשהם כשירויות בכלל הפוטנציאל שלו.

מיכאל אטלן: עורך דין לא חייב לעסוק בפלילים, אבל הוא למד משפט פלילי כמקצוע חובה.

ישראל גודוביץ: קודם כל, אני שמח מאוד להערות האלה.

ישראל גודוביץ: החוק התחיל מאותם דברים שדיבר עליהם היושב ראש.

ישראל גודוביץ: החוק הגביל את תחום הפעילות של מורשה היתר בלמעלה, לא מעבר.

ישראל גודוביץ: היום הפכו את זה לאליטה שרק היא תוכל לעסוק בזה, ופה חבר הכנסת אזולאי ממש צודק.

ישראל גודוביץ: הרציונאל של החוק הלך לאיבוד.

ישראל גודוביץ: יש כאן החמרה.

ישראל גודוביץ: אני חבר במועצה להנדסה ואדריכלות, ואני יודע איך הדברים עוברים.

ישראל גודוביץ: אני מבין שהחוק הזה כחוק הוא לצנינים בעיני הרבה מאוד רשויות.

ישראל גודוביץ: חבל לי על זה.

ישראל גודוביץ: אמר היושב ראש, רצינו לעשות משהו למען הקל על הבירוקרטיה על האזרח, ויכולים גם לא להצליח.

ישראל גודוביץ: לדעתי, נכשלנו.

ישראל גודוביץ: פשוט נכשלנו.

ישראל גודוביץ: עו"ד אטלן, אני רוצה לתקן אותך.

ישראל גודוביץ: לגבי הביטוח – אין לכם לא כך ולא כך.

ישראל גודוביץ: חבל שאתה מנפנף בעניין הביטוח כי במקרה אני בקי בזה היום לחלוטין.

ישראל גודוביץ: מה הביטוח שנתנה ממשלת ישראל לאזרח שרכש דירה על-פי חוק מכר הדירות?

ישראל גודוביץ: האם יש ביטוח?

ישראל גודוביץ: אין.

מיכאל אטלן: למה זה רלוונטי?

ישראל גודוביץ: זה בהחלט רלוונטי.

ישראל גודוביץ: אתה העלאת את זה, אני לא העלאתי את זה.

מיכאל אטלן: לא דיברתי על ביטוח שממשלת ישראל נותנת, אלא ביטוח מקצועי שבעלי מקצוע יכולים לרכוש לעצמם.

ישראל גודוביץ: ביטוח שבעל מקצוע רוכש, הוא ממילא רוכש כי יש לו ביטוח מקצועי.

מיכאל אטלן: אתה היית במועצה, ולא העלאת את זה במועצה.

ישראל גודוביץ: לא הייתי באף ישיבה, זה נעשה בדרך אחרת.

ישראל גודוביץ: גם אם אני התנגדתי אז אני אחד נגד עשרים ושמונה?

ישראל גודוביץ: היום אין ביטוח בכלל, יש ביטוח מקצועי שזה דבר מאוד ערטילאי.

דוד אזולאי: מה זה הביטוח הזה?

ישראל גודוביץ: למי שחתם על התכנית.

ישראל גודוביץ: יושבת כאן נציגת עיריית תל-אביב ויכול להיות שהיא באופן אישי מבוטחת.

ישראל גודוביץ: אבל, החתימה של ועדה מקומית או ועדה אחרת על תכנית איננה נותנת ביטחון.

ישראל גודוביץ: הם לא מבוטחים, אין ביטוח.

ישראל גודוביץ: מה דרש החוק?

ישראל גודוביץ: החוק דרש שהמורשה להיתר יביא ביטוח מאיפשהו.

ישראל גודוביץ: הדבר לא כל כך פשוט.

דוד אזולאי: הביטוח הוא כיסוי לחתימת ידו שאם חלילה יקרה משהו לאותו מבנה שהוא תכנן.

ישראל גודוביץ: כן.

ישראל גודוביץ: ולכן, המבחן שמופיע כאן של 35,000 הוא לא המבחן הנכון.

ישראל גודוביץ: המבחן הוא אם יש ביטוח.

ישראל גודוביץ: היום המצב הוא שאין.

ישראל גודוביץ: כך או כך אין ביטוח.

דוד אזולאי: על פחות מזה לא יכול להיות ביטוח?

ישראל גודוביץ: בוודאי שיכול להיות.

מיכאל אטלן: אני לא עוסק בביטוח.

מיכאל אטלן: הממשלה עד כמה שאני יודע, לא מעורבת ולא נדרשת להיות מעורבת.

מיכאל אטלן: אני העלאתי את זה רק בהקשר אחד, ואולי עשיתי טעות.

מיכאל אטלן: כיוון שהחמרנו בדרישות, יכול להיות שאם היו חששות למבטחים למבטח, החששות האלה יקטנו.

מיכאל אטלן: אם לא, אז ההערה לא רלוונטית.

דוד אזולאי: לא הייתי לוקח את זה כשיקול, כי זו לא הבעיה שעומדת לפנינו.

מיכאל אטלן: אני לא הצגתי את זה כשהצגתי את התקנות.

מיכאל אטלן: הבעת חשש שאנחנו מצמצמים ומחמירים יותר מידיי.

מיכאל אטלן: אמרתי שאולי דווקא זה יקל על פתרון הפלונטר האמיתי של התקנות האלה.

ישראל גודוביץ: התשובה היא לא.

מיכאל אטלן: אז לא.

מיכאל אטלן: לא יקל, לא יקל.

מיכאל אטלן: אני רק יודע לומר שב"נאגלה" הקודמת היו תקנות ויכלו להירשם, וזה לא עבד.

מיכאל אטלן: מספרים לי שזה לא עבד בגלל בעיית הביטוח.

ישראל גודוביץ: לא, בעיית הביטוח נפתרה.

שרה מרום שלו: אני מצטרפת לדבריו של חבר הכנסת אזולאי.

שרה מרום שלו: האם בטכניון לא לומדים את כל הדברים האלה גם לגבי בניינים רוויי קומות, שצריך לאשר את זה במיוחד?

שרה מרום שלו: כשאדם גומר את הטכניון כמהנדס האם בבחינות הסופיות שלו הוא לא עושה את כל הבחינות לגבי בנייה רוויה ולכל מיני מוסדות אחרים, חוץ מעל בנייה קטנה של בתים?

שרה מרום שלו: חבר הכנסת אזולאי בהחלט צודק.

שרה מרום שלו: אנחנו נדרשים היום להוסיף כל מיני מגבלות כדי להחמיר כמה שיותר, ושפחות מהנדסים ייכנסו לעסק.

שרה מרום שלו: יש טכניון, ולמה שהטכניון לא ייקבע בדיוק את כל הדברים האלה?

שרה מרום שלו: שם יש מומחים.

גאלב מג'אדלה: זה לא סותר את מה שאומר עו"ד אטלן.

גאלב מג'אדלה: עו"ד אטלן נציג התמ"ת אומר שהם רוצים אדריכלים בעלי ניסיון כדי להבטיח שהם יהיו בשיעור קומה כזה שאנחנו חס וחלילה לא ניפול.

דוד פילזר: אני חושב שהיושב ראש ביטא עכשיו את מה שרציתי להגיד.

דוד פילזר: יצרנו פה מסלול חדש שהוא שונה מהמסלול הרגיל.

דוד פילזר: המסלול החדש הזה אמור להקל מבחינת הגישות של המדינה.

דוד פילזר: המדינה רוצה להיות בטוח שאין בזה רשלנות ובעיות מקצועיות.

דוד פילזר: לכן, היא מעמידה דרישות נוספות.

דוד פילזר: זה היה מקובל על כולם שאנחנו מייצרים כאן רישוי מיוחד, לצורך העניין אני קורא לזה "מאסטר ארכיטקט".

דוד פילזר: כלומר, אדריכל מומחה שהתנסה בכל הדברים האלה.

דוד פילזר: כאן בתקנות אנחנו באים להגדיר מה זה אותו אדריכל מומחה.

דוד פילזר: הוויכוח כרגע הוא עד כמה אנחנו מחמירים.

דוד פילזר: אנחנו רוצים להיות בטוחים שהוא התנסה בכל התחומים, וגם במספיק מקרים בהיקפם כך שהוא נתקל ברוב הבעיות והוא יודע להתמודד איתם.

גאלב מג'אדלה: מה שייצא מזה הוא שהניתוח הצליח והחולה מת, שהאזרח שסובל מהבירוקרטיה, עובר מבירוקרטיה של המדינה לבירוקרטיה פרטית בהשפעת המדינה.

גאלב מג'אדלה: מה עשינו בכך?

דוד פילזר: אנחנו לא מביעים עמדה ואומרים יותר מידיי או פחות מידיי, אנחנו מייצגים את הגופים.

גאלב מג'אדלה: אתם דואגים לצד המקצועי ואנחנו מאוד מכבדים.

גאלב מג'אדלה: אנחנו דואגים לאזרח.

גאלב מג'אדלה: אנחנו רוצים למצוא את שביל הזהב.

גאלב מג'אדלה: כלומר, לצמצם את הבירוקרטיה ולדאוג לצד המקצועי.

גאלב מג'אדלה: למה צריך 30,000מטר, למה לא 15,000?

מיכאל אטלן: למה הוא נופל לבירוקרטיה, הוא נופל לאדריכל.

מיכאל אטלן: מבחינת גודל הבירוקרטיה לאזרח, 3,000 או 1,000 הם היינו הך.

מיכאל אטלן: האזרח הולך לאדריכל, איפה תוספת הבירוקרטיה?

גאלב מג'אדלה: בכל אזור השרון יהיה לי אדריכל וחצי?

מיכאל אטלן: איך אתה יודע?

מיכאל אטלן: מה פתאום?

גאלב מג'אדלה: אתה יכול להבטיח לנו שזה - - -

מיכאל אטלן: אני מוכן להבטיח דבר אחד שאם אנחנו מוצאים בעוד שנה שאנחנו בשוקת שבורה שלא פתרנו את זה, נחזור לוועדה ונעשה הקלות.

מיכאל אטלן: למה להתחיל בהקלות?

מיכאל אטלן: ההערכה של אנשי המקצוע היא שזה לא קבוצה ריקה, זה לא נכון.

מיכאל אטלן: האינטרס של בעלי המקצוע להוריד את הדרישות הוא מובן.

מיכאל אטלן: האינטרס של המדינה להחמיר, גם הוא מובן.

גאלב מג'אדלה: אנחנו רוצים למצוא את שביל הזהב.

מיכאל אטלן: אילו כלים יש לוועדה לעומת הגופים שאדריכל גודוביץ לא כל כך מביע הערכה בהם, אבל הם הגופים המוסמכים והיציגים שהמדינה משתמשת בהם?

מיכאל אטלן: אני חושב שזה הסדר מאוזן.

מיכאל אטלן: חנא סוויד: המגמה ליצור ברנז'ה מקצועית שתוכל באמת להקל את הפעילות של רישוי בניינים, היא בהחלט מבורכת וטובה.

מיכאל אטלן: יחד עם זאת, אני חייב לציין שלפי המוצע כאן, לא יהיה אדריכל או משרד אדריכלים ערבי אחד בכל המדינה שייכנס למועדון הזה.

מיכאל אטלן: וכי למה?

מיכאל אטלן: בנייה רוויה למגורים ביישובים הערבים, אין.

מיכאל אטלן: אני מדבר על אנשים שאני מכיר אותם, אני עסקתי בתחום הזה, ואני מכיר כמעט את כל האדריכלים.

פיני קבלו: גם אני מכיר.

פיני קבלו: בבית שאן, רוב האדריכלים והמהנדסים באו מנצרת, והם תכננו בתים ומוסדות.

חנא סוייד: לדעתי, הם לא ייכנסו לקטגוריות שמוצעות כאן.

חנא סוייד: יש מעט מאוד אדריכלים שתכננו מבני תעשייה ומסחר.

פיני קבלו: בכל זאת, יש.

חנא סוייד: אולי יש אחד, אני לא רוצה להיות קיצוני ולהגיד שאין בכלל.

גאלב מג'אדלה: יש ארבעה.

פיני קבלו: מר סוהיל בנה את כל בית שאן.

חנא סוייד: סוהיל הוא מהנדס, והוא לא נכנס.

חנא סוייד: אני ידעתי בדיוק למי אתה מתכוון, ואני יודע שהוא לא אדריכל, ולכן הוא לא ייכנס.

חנא סוייד: גם אמיל ח'ורי.

חנא סוייד: הם לא ייכנסו.

חנא סוייד: לכן, אני חושב שהמועדון שייווצר כאן יהיה מונו אתני.

חנא סוייד: מבני ציבור אולי יש, כי יש מועצות מקומיות שבכל זאת בונות בתי ספר, בנייני מועצה.

גאלב מג'אדלה: אולמות ספורט, אשכול פיס.

חנא סוייד: כן, אחסיין אלקנייג', ועוד כאלה ואחרים.

חנא סוייד: אבל בשתי הקטגוריות האלה, אין בכלל.

חנא סוייד: בואו נסתכל גם על ההיקף, מרובע.

חנא סוייד: זה בערך 250 דירות של מרובע כל אחת.

חנא סוייד: כמובן שאין יישוב ערבי אחד ולא אזור שלם, שבו בונים בשנה 250 יחידות דיור.

גאלב מג'אדלה: זה מתחלק על עשרה מהנדסים.

חנא סוייד: צריכות לעבור שנות דור עד שאדריכל אחד יקבל את זה.

חנא סוייד: לכן, יש כאן בעייתיות עם הדרישות האלה.

חנא סוייד: למה לא לתת לאדריכל שיש לו ניסיון מצוין בבניית בתי מגורים, בבניית וילות שתיים שלוש יחידות דיור שזה הבנייה הטיפוסית ביישובים הערבים, של שתיים שלוש קומות אבא ושני בנים, והוא בסדר וטוב, והוא עושה 30-20 תוכניות כאלה?

ישראל גודוביץ: ויש לו ביטוח של חברת ביטוח מה שאין היום לאף אחד, וביטוח מחמיר.

חנא סוייד: כל מה שאמרתי הוא נכון גם לערי פיתוח.

חנא סוייד: אני לא חושב שבנתיבות יושבים משרדי אדריכלים שהם מי יודע מה.

דוד אזולאי: חבר הכנסת סוויד, חיכיתי לשמוע את דבריך המלומדים, כי אתה קצת מכיר את המקצוע, לא הרבה.

דוד אזולאי: אני שמח על דבריך.

דוד אזולאי: לא שמעת את שני הדוברים הקודמים, והבעת דעה באמת אובייקטיבית.

דוד אזולאי: הוא כיוון לדעת האחרים.

דוד אזולאי: בואו לא ניכנס לסמטאות צרות לגבי המגזר הערבי, אני לא נכנס כרגע לזה.

דוד אזולאי: אני בא ואומר דבר פשוט.

גאלב מג'אדלה: זה 20% מהמדינה, מיליון ורבע אזרחים.

גאלב מג'אדלה: למה אני צריך להזמין עבודות אצל גודוביץ כשיש לי מהנדסים שלומדים בחוץ לארץ, ואדריכלים מצוינים?

דוד אזולאי: אתה צודק, אבל אני רוצה לומר לך יותר מכך.

גאלב מג'אדלה: לא מספיק שהמדינה לא קולטת אותם במערכות ההנדסה והתכנון שלה, כולל המועצה הארצית, האם גם את מקום העבודה היחידי שיש לי ברמה היישובית, אזורית, לא אתן להם?

דוד אזולאי: נודע לי שכוח ההוראה הטוב ביותר במדינת ישראל נמצא במגזר הערבי, מפני שגם את המהנדסים וגם בעלי הכשרה אקדמאית ודוקטורים תמצא אותם בכוחות ההוראה של המגזר הערבי מפני שאין להם עבודה.

דוד אזולאי: אבל, אני לא רוצה להיכנס דווקא לפינה הזאת, מפני שזו לא הבעיה שלנו כרגע.

דוד אזולאי: בתקנות האלה אנחנו גורמים לכך שתהיה קבוצה מסוימת שרק לה תהיה יכולת וגישה לטפל בעניין הזה, ולכן אני מתנגד לתקנות האלה.

דוד אזולאי: יש פה שלושה פרמטרים: שתי בקשות לפחות למבני ציבור, שתי בקשות לפחות למבני תעשייה.

דוד אזולאי: כלומר, מתוך 15 ההיתרים שהוא נתן, יש פה 6.

דוד אזולאי: כלומר, יותר ממחצית.

דוד אזולאי: תוסיף לזה את ה-30,000 מרובע.

דוד אזולאי: אני שואל, מה יקרה אם יהיה שלושה מתוך שישה?

דוד אזולאי: האם זה הופך אותו לפחות מקצועי?

דוד אזולאי: אני מבין את הגישה שלכם והיא חשובה, אנחנו דורשים איזשהי רמה מסוימת, וזה מקובל עליי.

מיכאל אטלן: האם אתה מדבר על אחת מכל סוג?

דוד אזולאי: בדיוק.

דוד אזולאי: ולמה אנחנו באים ואומרים מרובע?

דוד אזולאי: נניח והיו רק מרובע, האם רק בגלל מרובע הוא כבר לא מקצועי?

מיכאל אטלן: על 5,000 אני אצליח להעביר.

מיכאל אטלן: כל מספר יהיה שרירותי.

דוד אזולאי: אתם כאנשי מקצוע, הייתם צריכים לבוא ולומר שמ-15,000 עד מרובע.

דוד אזולאי: לתת איזשהו טווח של מטרים.

מיכאל אטלן: שהוא לא יפחת מ-.

מיכאל אטלן: זה להוריד את הרף.

דוד אזולאי: המילים "לא יפחת" לא מקובלות עליי בתקנות.

דוד אזולאי: צריך להיות פה תחום כזה שאומר מ-20 עד 30.

דוד אזולאי: ומה אם הוא עשה 20,000?

מיכאל אטלן: אז תוריד את הרף.

דוד אזולאי: בואו נוריד את הרף.

דוד אזולאי: אני שמעתי את חבר הכנסת חנא סוויד, מדובר בסדר גודל של כמעט ישוב, ישוב קטן.

חנא סוייד: אני רוצה להתייחס לטכניון ולהכשרה שמקבלים מהנדסים, זה בכלל לא רלוונטי לחלוטין לעניין הזה.

חנא סוייד: אלו דרישות של השוק, של פרקטיקה, של עבודה.

חנא סוייד: בטכניון לא מתייחסים לדברים האלה.

חנא סוייד: ההכשרה היא אחידה.

חנא סוייד: אחר כך לאחד יש מזל, יש שוק, יש אבא בעל משרד אדריכלים שהוא צ'יק צ'אק נכנס לשוק.

חנא סוייד: יש אנשים ביישוב נידח שלוקח להם כל החיים להיכנס לשוק והם לא מצליחים למרות שהם יכולים להיות מוכשרים מאוד.

חנא סוייד: עניין ההכשרה לגמרי לא רלוונטי כאן.

מיכאל אטלן: אבל, הניסיון בין אם זה פרי של מזל ובין אם זה פרי של כישרון, הוא זה שצריך לקבוע, והוא זה שצריך להיות נר לרגלנו.

דוד אזולאי: דרך אגב, קיבלתי פה נתון שהמילה אדריכל פירושה מתכנן.

דוד אזולאי: זאת לא מילה עברית.

ישראל גודוביץ: החוק הגביל את המורשה להיתר שהוא לא יכול לתכנן מעבר ל-7,000, .

ישראל גודוביץ: עכשיו הוסיפו עוד.

ישראל גודוביץ: לא רק זה, אלא הוא חייב היה גם בעברו לתכנן 30,000.

ישראל גודוביץ: החוק לא יכול ליצור מועדון אקסקלוסיבי, ופה אני מסכים במאת האחוזים, ובייחוד כשהמדינה מדברת על הפנים אל הפריפריה.

ישראל גודוביץ: החוק כמו שהוא מנוסח כאן, יהיה מועדון של בית המשפט העליון שיתכנן רק בנקים, בתי מלון לעשירים, וזה הכל.

ישראל גודוביץ: הבעיה שממנה נולד כל מורשה להיתר, היתה לפתור את בעיית המרפסת של אזרח שלא נסגרת שנים בגלל סיבות של בירוקרטיה.

ישראל גודוביץ: זה הוא לא פתר, ותראו לאן הגענו.

אהוד ענבר: אני לא חושב שבכלל מדובר פה על פריפריה.

אהוד ענבר: זה הרי תלוי גם באיזה ועדות.

אהוד ענבר: השר יהיה צריך לקבוע איזה ועדות יוכלו לקבל אדריכלים מורשים להיתר, נכון?

אהוד ענבר: לא כל ועדה תוכל.

גאלב מג'אדלה: לא, איזה מרחבי תכנון.

אהוד ענבר: בין כה זה יפעל רק בערים הגדולות.

חנא סוייד: אני רוצה להגיד לך שיש הרבה מרחבי תכנון שלא מתירים בשנה 250 דירות או שטחים כאלו של מרובע.

חנא סוייד: אני מכיר אותם.

אהוד ענבר: הולכים לתקן את התקנות של מכוני הבדיקה, אז גם כן לא כל אחד יוכל להיות בעל מכון בדיקה, אלא רק כאלה שיש להם ניסיון.

אהוד ענבר: יש הגדרות די חמורות.

ישראל גודוביץ: שיהיו מכוני הבדיקה האלה, תקרא לי.

פרידה פיירשטיין: אם אנחנו מדברים על בניינים משרדים או מסחר, אז בניין אחד זה כבר לפחות.

פרידה פיירשטיין: אם כך, ההערה של 30,000 מטר היא כלום.

דוד אזולאי: בתל-אביב את צודקת.

מיכאל אטלן: בגלל טענה שיכולה להיות צודקת בפריפריה, אנחנו תוקעים את היכולת להפעיל את זה בערים הגדולות.

מיכאל אטלן: שנית, הפתרון המהותי למה שאתה מעלה הוא לחזור לחוק, ואני מניח שאם תהיה הצעת חוק פרטית כזאת הממשלה, לפחות ככל שזה נוגע למשרד התמ"ת לא יתנגד, ולעשות מורשה להיתר מוגבל לתחום מסוים של פעילות.

מיכאל אטלן: אז באמת אפשר יהיה להקל מבחינת הכישורים.

מיכאל אטלן: למשל, מותר לו להיות מורשה להיתר רק למגורים.

מיכאל אטלן: זה הפתרון האמיתי, המהותי הנכון.

מיכאל אטלן: עכשיו, מה עושים?

מיכאל אטלן: אפשר להגיד בואו נקדם את התקנות, ואם נגיע למשבר נחזור נתקן את התקנות.

מיכאל אטלן: לי אין מנדט להסכים פה לשינויים.

מיכאל אטלן: אבל, אני יכול לומר כך, אם למשל הוועדה היתה מאשרת בתנאי שזה ירד לאחד מכל סוג, ו- מרובע, אני לוקח על עצמי לחזור לשר שלי ולנסות לשכנע אותו להסכים.

מיכאל אטלן: יסכים - טוב, לא צריך לחזור לוועדה.

מיכאל אטלן: לא יסכים, חוזרים לוועדה.

מיכאל אטלן: זו אפשרות מעשית אחת.

מיכאל אטלן: אותו תהליך יצטרך להתרחש במשרד הפנים.

מיכאל אטלן: זה תקנות של שני השרים.

מיכאל אטלן: כלומר, אם אתם רוצים לאשר את התקנות בכפוף לשינוי שבמקום שתי בקשות בכל אחת מהקטגוריות זה בקשה אחת, ובמקום 30,000 זה 20,000, אז אפשר.

מיכאל אטלן: יכול להיות שכשנחזור לשרים שלנו הם יסכימו לחתום על התקנות האלה.

גאלב מג'אדלה: מיכאל, אני רוצה לתקן אותך.

גאלב מג'אדלה: אתם העברתם אלינו את הבקשה בנושא התקנות האלה ב-21 לספטמבר 2006.

מיכאל אטלן: זה ה"נאגלה" השנייה.

מיכאל אטלן: יש לי את הבקשה גם ממרץ, 8 למרץ 2006.

גאלב מג'אדלה: אתם תקבלו פה תמיד טיפול מהיר.

גאלב מג'אדלה: זה מה שהגיע אלינו מהשרים.

מיכאל אטלן: נכון, אבל זה הגיע גם מאולמרט כשהוא היה שר התמ"ת הקודם.

גאלב מג'אדלה: ואיפה שר הפנים?

מיכאל אטלן: אולמרט שימש אז בשני התפקידים.

גאלב מג'אדלה: מתוך דאגה לנושא המקצועי, אבל גם מתוך דאגה לאזרח, לא נוכל לאשר תקנות כאלה של 30,000 והחמרות אחרות, עם כל הכבוד.

גאלב מג'אדלה: מי שלא מקצוען בעשרה מבנים גם לא יכול להיות מקצוען במבנה אחד.

גאלב מג'אדלה: עם כל הכבוד לגורמים התכנוניים שאתה דיברת עליהם, אנחנו לא יכולים.

גאלב מג'אדלה: הבירוקרטיה חוגגת בקרב הגורמים התכנוניים ובמועצה הארצית לתכנון ובנייה.

גאלב מג'אדלה: הם כנראה מאוהבים בזה.

גאלב מג'אדלה: אתה לא נמצא בשטח, אני נמצא בשטח.

גאלב מג'אדלה: האם אתה יודע איך מתעללים באנשים שרוצים להקים פרויקט?

גאלב מג'אדלה: מתעללים בהם שבע-שמונה שנים, למה?

גאלב מג'אדלה: בגלל שאיזה וועדת משנה לא יושבת שנה וחצי.

גאלב מג'אדלה: האם אני אקח דוגמה מהמועצה הארצית לתכנון ובנייה לפתרון הבירוקרטיה?

גאלב מג'אדלה: בקדנציה הקודמת ובתקופתו של חבר הכנסת גורלובסקי לשעבר, קידמתי את הנושא הזה לא רק בגלל הבירוקרטיה, אלא גם התנהגות לא כשרה בוועדות המקומיות.

גאלב מג'אדלה: לצערי הרב, גם אצלנו הם התקלקלו.

גאלב מג'אדלה: מכל מקום, אנחנו לא נוכל לאשר תקנות מחמירות כאלה, בשום פנים ואופן.

גאלב מג'אדלה: לא פריפריה, לא עיירות פיתוח, ולא ישובים ערביים.

גאלב מג'אדלה: יש מהנדסים מוכשרים שאין להם קשרים, חסר להם הקשר הזה.

גאלב מג'אדלה: הם יישארו כל החיים שלהם קטנים.

גאלב מג'אדלה: אנחנו רוצים להעלות את קרנו של האדריכל.

גאלב מג'אדלה: התקנות המחמירות האלה הן מועדון אקסקלוסיבי נוסף לוועדת התכנון והבנייה, ולא נוכל לעשות עוד מועדון אקסקלוסיבי נוסף.

גאלב מג'אדלה: עם כל הכבוד לשני השרים ולגורמים המקצועיים, אנחנו דואגים לאזרח.

גאלב מג'אדלה: אני יכול לספר לך על ע.נ.

גאלב מג'אדלה: תכנית מפורטת שאני טיפלתי בה אישית.

גאלב מג'אדלה: אני מספר לכם את זה כדי שאתם תהיו קשובים למציאות.

גאלב מג'אדלה: ע.נ.

גאלב מג'אדלה: שאני בונה, וטיפלתי בה אישית, לקח תשעה חודשים עד שהיא אושרה.

גאלב מג'אדלה: ע.נ.

גאלב מג'אדלה: אחרת לקח שמונה שנים והיא עוד לא הסתיימה.

חנא סוייד: ע.נ.

חנא סוייד: זה רישוי ועדת תכנון עירון.

גאלב מג'אדלה: מיכאל, זה עשה ליל צלקת בלב.

מיכאל אטלן: הבנתי, לכן הצעתי הצעה שאני לא יכול להתחייב שיקבלו אותה אצלי בבית.

גאלב מג'אדלה: שלא יקבלו אותה, הם לא עושים לנו טובה.

גאלב מג'אדלה: אנחנו לא עובדים אצלם, עם כל הכבוד.

גאלב מג'אדלה: אני צריך להתערב במועצה הארצית לפרויקט 20 מיליון דולר כדי ששנה וחצי לא יהיה בוועדת משנה?

גאלב מג'אדלה: מנהלת הוועדה אומרת לי: תיזהר, זה יכול להישמע לא הכי כשר, דיר בלק.

גאלב מג'אדלה: לא דיר בלק, ולא בטיח'.

גאלב מג'אדלה: איך נתמודד עם האבטלה ש-20 מיליון דולר פרויקט עומד שנה וחצי?

גאלב מג'אדלה: זה מאוד מקומם אותי.

גאלב מג'אדלה: אדם הגיש בקשה לתחנת דלק 11 שנה, אבל הקיבוץ שהגיש אחריו בקשה קיבל תחנת דלק ומעדנייה, וסופר מרקט לקיבוץ, כי זה מועצה אזורית.

גאלב מג'אדלה: זה הסוציאליסטים הנאורים.

מיכאל אטלן: אתה יורה בשליח הלא נכון.

גאלב מג'אדלה: יושב לידך נציג משרד הפנים, האם זה לא קשור אליו?

גאלב מג'אדלה: אני הופעתי אצלו עכשיו בוועדת ערר - כביש 61.

גאלב מג'אדלה: רוצים להפריד בין שני יישובים שאיחדו אותם אתמול, ולקחת מהציבור הערבי 570 דונם, והוא עוד אישר את זה.

מיכאל אטלן: הצעתי הצעה להפחית בדרישות.

מיכאל אטלן: אני אמרתי מ-30,000 ל-20,000.

דוד אזולאי: זכותכם להביא מה שאתם רוצים לוועדה, אתם אנשי המקצוע.

דוד אזולאי: אבל, זכותנו גם להחליט מה שאנחנו רוצים.

דוד אזולאי: לנו כחברי כנסת בוועדה הזאת, מותר לנו לשנות את הדרישות שלכם כי אנחנו מייצגים פה את האזרח הקטן, זה תפקידנו.

מיכאל אטלן: ובלבד שהשר יחתום על התקנות בסופו של דבר.

דוד אזולאי: שלא יחתום.

מיכאל אטלן: לא שמעתי פה בוועדה שום דבר אופרטיבי.

דוד אזולאי: שמעת דברים.

מיכאל אטלן: לא מהיושב ראש.

גאלב מג'אדלה: קודם כל שמעת את התרעומת.

גאלב מג'אדלה: אחר כך יבואו הדברים הפרגמטים.

גאלב מג'אדלה: אתה צריך לדעת מאיפה זה בא.

מיכאל אטלן: אם לא הייתי מקשיב לעומק, לא הייתי משנה פסיק.

דוד אזולאי: עלתה פה איזשהי הצעה מצד נציג משרד התמ"ת.

דוד אזולאי: אבל, אין לו מנדט.

דוד אזולאי: צריכה לבוא הצעה מאיתנו כוועדה, הצעה שאומרת שאנחנו מורידים את הרף משתי בקשות לבקשה אחת למבני ציבור, ובקשה אחת למבני תעשייה, ובקשה למבני מגורים.

דוד אזולאי: ואנחנו מורידים את זה ל- מרובע במקום 30,000.

דוד אזולאי: האם אנחנו חברי הוועדה מוכנים לאמץ את ההצעה הזאת?

דוד אזולאי: אם כן, נגיש אותה.

דוד אזולאי: יקבלו את זה - מה טוב.

דוד אזולאי: לא יקבלו - שיביאו הצעה שלהם.

דוד אזולאי: השאלה היא, האם אנחנו מוכנים ללכת על זה, ואני מציג את השאלה לחברי הוועדה כמו שהיא.

ישראל גודוביץ: מה שדובר אצל רשם המהנדסים כאשר דיברנו על הסיפור הזה של מורשה להיתר, בלי קשר למועצה וכו', בחוג של יועצי הרשם הוא: חמש שנות ניסיון, בעברו שהוא בנה בסך הכול, בלי קשר למה הוא בנה, וביטוח.

ישראל גודוביץ: רבותיי אני חוזר עשרים פעם, אין היום בכלל ביטוח.

מיכאל אטלן: היחיד שמוסמך לדבר בשם הרשם שמתנצל שהוא איננו, זה אני.

ישראל גודוביץ: אם בא אדם ואומר: אני מביא גם ביטוח למה שעשיתי, מה עוד יכולה המדינה לדרוש ממנו?

ישראל גודוביץ: שהוא גם יהיה יפה?

ישראל גודוביץ: שיהיה גם צעיר?

ישראל גודוביץ: אולי הוא גמלאי?

ישראל גודוביץ: מה יכולים לדרוש ממנו?

ישראל גודוביץ: הוא הביא ביטוח.

חנא סוייד: בואו נראה מה קורה בשוק באופן פרקטי.

חנא סוייד: אנחנו יודעים שיש אדריכלים שהם מתמחים בסוג אחד של בנייה.

חנא סוייד: אני מכיר סוג של אדריכלים שמתמחים במבני תעשייה.

חנא סוייד: הם מעולם לא ניסו אפילו לבנות בנייה רוויה למגורים.

חנא סוייד: לא שהם לא טובים, אלא שזוהי ההתמחות שלהם.

חנא סוייד: יש אדריכלים מצוינים, ואני לא רוצה לנקוב בשמות כמובן, שהם בונים מבני ציבור.

חנא סוייד: אם תביא לו מבני תעשייה, הוא יאמר לך שהוא לא יודע מה זה פרופיל פלדה.

חנא סוייד: מדובר באנשים טובים ומצוינים, ואתה למעשה אומר להם שהם לא במועדון הזה.

מיכאל אטלן: הפתרון המלא לבעיה שאתה מעלה הוא לעשות מורשה להיתר ספציפי לתחומים מסוימים.

חנא סוייד: על-פי חוק אדריכל כזה לא מנוע מלהגיש בקשות להיתרים בנושאים אחרים.

חנא סוייד: אבל, פה אתה כאילו - - -

מיכאל אטלן: כיוון שהחוק נותן לו רישיון להכל, לא לדרוש ממנו להכיר משהו ולהתנסות במשהו זה כמו לתת רישיון לעורך דין מבלי שהוא למד את כל מקצועות החובה.

חנא סוייד: נניח שאדריכל כזה מביא למשרד שלו אדריכל שיש לו ניסיון במבני תעשייה.

חנא סוייד: גם אם הוא מייצר תכנית מצוינת, אתה אומר לו שהוא לא יכול להיות במועדון הזה.

מיכאל אטלן: אם הוא חתם על התכנית הזאת בסופו של דבר, והוא הגיש אותה - - -

חנא סוייד: הוא האדריכל, הוא שהגיש.

חנא סוייד: אבל, הוא לא התנסה בזה בעצמו.

דוד פילזר: החוק יצר מורשה להיתר מסוג אחד, לא מסוגים שונים.

דוד פילזר: המורשה להיתר הוא על הכל.

דוד פילזר: אם אנחנו רוצים שיהיה מורשה להיתר למגורים בלבד, שזה גישתך לעניין, ומורשה להיתר לבנייני ציבור, אז צריך לתקן את החוק.

דוד פילזר: יש לנו אינטרס להפעיל את החוק, ולצורך הפעלת החוק צריך תקנות.

דוד פילזר: אנחנו מייצגים את הגורמים המקצועיים, גורמים שנקטו במספרים המסוימים.

דוד פילזר: לנו קשה לבוא ולהציע מספרים אחרים.

דוד פילזר: אבל , אמרנו שאם הוועדה תגיד מספרים אחרים, אנחנו נחזור למשרדים ולשרים ונגיד שזה מה שאמרה הוועדה.

חנא סוייד: אני מייצג פה ציבור מסוים.

חנא סוייד: מתוך ידיעה ומתוך ביטחון שזה לא יכלול אף אדריכל ערבי, אני לא יכול להרים את היד שלי, גם אם זה יהיה - - -

מיכאל אטלן: גם אם זה בשינוי שמוצע?

חנא סוייד: גם, כי לא יהיו ערבים שייכנסו לזה.

מיכאל אטלן: אין אף אדריכל ערבי שעובד במשרד גדול בתל-אביב?

חנא סוייד: אין, אני אומר לך שאין אחד שיעשה גם מבני ציבור, ומבני תעשייה ובנייה למגורים.

חנא סוייד: אולי תציגו את זה לשרים.

חנא סוייד: אני מניח שבפריפריה בכלל לא יהיו הרבה אנשים.

חנא סוייד: אולי יהיו מעטים מאוד שיוכלו להיכנס לזה.

חנא סוייד: כל הכוונה כאן היא להקל בפעילות הרישוי לגבי האזרח הקטן, כך שהוא לא ייכנס למערבולת של בירוקרטיה עולמית.

מיכאל אטלן: כן, אבל הבעיה שהוועדה הזאת לא מאשרת תקנות ולא מצביעה על מה היא כן מוכנה לאשר, אין לנו מה לחזור לפה.

חנא סוייד: אני אמרתי את דעתי כחבר כנסת, אני לא יכול.

גאלב מג'אדלה: אנחנו רוצים את התקנות, אבל אנחנו רוצים תקנות שמבטיחות גם את הצד המקצועי, ואנחנו רוצים אותן כדי שהאזרח יהיה שקט בשעה שבונים לו שלא יקרה חס וחלילה משהו.

גאלב מג'אדלה: אנחנו רוצים לפתוח את צוואר הבקבוק, ואנחנו רוצים גם להתחשב בפריפריות.

גאלב מג'אדלה: אנחנו לא רוצים להקים עוד מועדון אקסקלוסיבי.

גאלב מג'אדלה: אתה אומר נחזור לשרים.

גאלב מג'אדלה: עם כל הכבוד לשרים, השרים מתעמקים בעניין הזה הרבה פחות ממה שאתה חושב.

גאלב מג'אדלה: אנשי המקצוע מסביבם מחוברים למועדונים האקסקלוסיביים ולאדריכלים ולחברות.

גאלב מג'אדלה: אנחנו בתוך עמנו, עשה לי טובה.

גאלב מג'אדלה: השר בקושי קרא את זה, ואני אומר את זה לפרוטוקול.

גאלב מג'אדלה: השר מקבל חוות דעת מקצועית כמו שאני רציתי פה אדריכל מקצועי שישב בנושא תכנון ובנייה כדי שיחווה דעת מקצועית.

גאלב מג'אדלה: אני לא מבין בזה.

גאלב מג'אדלה: אבל, אני מבין בטובת האזרח.

גאלב מג'אדלה: זה לא יעבור.

מיכאל אטלן: מה כן יעבור?

גאלב מג'אדלה: גם אם יש לי השגה על מה שאמר חבר הכנסת סוויד, אני בעד גם להחמיר.

גאלב מג'אדלה: אבל, בסבירות.

גאלב מג'אדלה: מבנה אחד, מבנה אחד.

גאלב מג'אדלה: ואם אדם צבר ניסיון של , אני לא צריך שהוא יגיע ל-30,000.

חנא סוייד: תעשו שתיים מתוך שלוש, לא צריך את השלוש.

גאלב מג'אדלה: מיכאל, אני גם מקבל שהרף מתחיל מ-10,000 ומעלה.

גאלב מג'אדלה: אני גם הולך לעשות תיקון חקיקה לבנייני מגורים בלבד, מורשה חתימה לבנייני מגורים.

מיכאל אטלן: אם אתה מתקן את החוק והתקנות כבר בתוקף, אפשר גם לשנות את התקנות.

מיכאל אטלן: תפסת מרובה לא תפסת.

גאלב מג'אדלה: תחזרו לשרים ותגידו: מ-10,000 ומעלה, מבנה אחד, מבנה אחד.

גאלב מג'אדלה: נדמה לי שבצד המקצועי אנחנו שקטים.

גאלב מג'אדלה: אנחנו הקלנו.

מיכאל אטלן: לפי מה ירדת מ-30,000 ל-10,0000?

גאלב מג'אדלה: עם כל הכבוד, אני לא רוצה להגדיל את המועדון האקסקלוסיבי של האנשים שיושבים שם.

מיכאל אטלן: יש פה איזון מסוים.

מיכאל אטלן: מצד שני, בגלל הדאגה לפריפריה אתה לא רוצה לתת רישיון למישהו בתל אביב להקים מגדל עזריאלי כש- - -

גאלב מג'אדלה: שיקים בתל-אביב.

גאלב מג'אדלה: אני רוצה לדאוג לפריפריה, ליישובים הקטנים, לעיירות הפיתוח.

מיכאל אטלן: האם אנחנו צפויים לקבל מכתב מהוועדה?

גאלב מג'אדלה: כן, כן.

דוד אזולאי: האם חובה שיהיו שלושת הדרישות האלה, גם מבני ציבור, גם מבני תעשייה, גם מבני מגורים?

דוד אזולאי: נניח שבתוך ה- יש שלוש בקשות למבני ציבור בלבד?

מיכאל אטלן: זה יותר קשה לי לשכנע.

מיכאל אטלן: אני חוזר שוב למה שאמרתי, אני לא מכיר דרישות רישוי בחוק, בכל סוגי העיסוקים המקצועיים שיש רישוי בחוק, שאין קורלציה בין הדרישות והכשירויות והתחומים שבהם אתה אחר כך מפעיל את הרישיון.

מיכאל אטלן: כלומר, פה אתה תפעיל את הרישיון בשלושה תחומים, אבל אתה נדרש להוכיח את הניסיון רק בשניים מהם.

דוד אזולאי: כי זה תחום ההתמחות שלו.

דוד אזולאי: יש משפטן שהוא בתחום הפלילי, בתחום האישי, ואותו הדבר לגבי רופאים.

דוד אזולאי: כל רופא ותחום ההתמחות שלו.

דוד אזולאי: האם באדריכלות זה לא אותו הדבר?

מיכאל אטלן: אבל, רופא עשה רוטציות בכל המחלקות כחלק מההכשרה הבסיסית שלו.

מיכאל אטלן: אתה נותן רישיון למישהו בלי שבדקת את הניסיון שלו באותו תחום שהרישיון יופעל אחר כך.

מיכאל אטלן: קונספטואלית, זה נראה לי יותר קשה.

מיכאל אטלן: לכן, זה מצריך תיקון חקיקה שהוא סביר אגב.

גאלב מג'אדלה: אנחנו נעביר לכם את ההצעה, מבנה, מבנה, ומ-10,000 ומעלה.

גאלב מג'אדלה: ברגע שתביאו את החתימה של שני השרים נקיים דיון מיידי על זה.

מיכאל אטלן: אם אנחנו מקבלים את זה, לא צריך דיון.

גאלב מג'אדלה: אם אתם לא מקבלים את זה, אנחנו נעשה תיקון חקיקה ונטפל בדברים.

גאלב מג'אדלה: אנחנו מחזירים את התקנות לשרים כדי שיחזרו אלינו בהצעה.

מיכאל אטלן: פה אתה מחייב דיון נוסף.

מיכאל אטלן: אם אתה מאשר בתנאי שנסכים לתנאי - - -

גאלב מג'אדלה: כן, כן.

גאלב מג'אדלה: אנחנו נאשר בכפוף להצעה של - - -

עידו בן יצחק: בכפוף לשינויים שזה בקשה אחת לכל אחד, ו-.

גאלב מג'אדלה: -ו-10,000 ומעלה.

גאלב מג'אדלה: מי בעד?

גאלב מג'אדלה: ה צ ב ע ה בעד – רוב נגד – 1 תקנות המהנדסים והאדריכלים (מספר והיקף הבקשות להיתר בנייה שהכין מבקש תעודת מורשה להיתר), התשס"ז-2006, אושרו בכפוף לשינויים.

חנא סוייד: אני מתנגד.

חנא סוייד: אני מהנדס, אני לא יכול לבגוד בחברים.

גאלב מג'אדלה: תודה רבה, הישיבה נעולה.